

**ประกาศองค์การบริหารส่วนตำบลเขาพระทอง**

**เรื่อง เจตนารมณ์การป้องกันและต่อต้านการทุจริตคอร์รัปชั่น**

**---------------------------**

องค์การบริหารส่วนตำบลเขาพระทอง อำเภอชะอวด จังหวัดนครศรีธรรมราช มีอุดมการณ์ในการมุ่งเสริมสร้างคุณภาพในการบริการประชาชนอย่างมีคุณธรรมและเท่าเทียมกัน โดยยึดมั่นในความรับผิดชอบต่อสังคม และมีกรอบแนวคิดยุทธศาสตร์การพัฒนาคุณธรรม จริยธรรม ตลอดจนนโยบายและแนวปฏิบัติให้เคารพศักดิ์ศรีและคุณค่าความเป็นมนุษย์ เสริมสร้างคนดี และดำเนินชีวิตอย่างพอเพียงโดยมีคุณธรรม จริยธรรมเป็นพื้นฐานภายใต้องค์กรธรรมาภิบาลและดำเนินการตามนโยบายของรัฐบาลเพื่อประโยชน์สุขของประชาชน

ดังนั้น องค์การบริหารส่วนตำบลเขาพระทอง อำเภอชะอวด จังหวัดนครศรีธรรมราช จึงขอประกาศแสดงเจตนารมณ์การป้องกันและต่อต้านการทุจริตคอร์รัปชั่น ดังนี้

1. ผู้บริหาร เจ้าหน้าทีทุกท่าน จะบริหารและปฏิบัติงานด้วยหลักธรรมมาภิบาลโดยมุ่งตอบสนองความต้องการของประชาชนด้วยความถูกต้อง โปร่งใส และเป็นธรรม
2. ผู้บริหาร เจ้าหน้าที่ทุกท่าน จะไม่เรียกรับ ไม่รับ ไม่เสนอ สิ่งใด เพื่อประโยชน์มิชอบ
3. ผู้บริหาร เจ้าหน้าที่ทุกคน จะยืนหยัดในสิ่งที่ถูกต้อง จะไม่ทนต่อการทุจริตคอร์รัปชั่น
4. ผู้บริหาร เจ้าหน้าที่ทุกท่าน จะบริหารงานและปฏิบัติงานด้วยความเปิดเผย โปร่งใส ยึดประโยชน์ต่อสาธารณะ
5. ผู้บริหาร เจ้าหน้าทีทุกท่าน จะร่วมป้องกัน คุ้มครอง ผู้ต่อต้านการทุจริตคอร์รัปชั่น
6. ผู้บริหาร เจ้าหน้าที่ทุกท่าน จะร่วมกันต่อต้านและเฝ้าระวังการทุจริตคอร์รัปชั่นทุกรูปแบบและใช้มาตรการลงโทษขั้นสูงต่อผู้ทุจริตคอร์รัปชั่นและผู้ที่เกี่ยวข้อง

จึงประกาศให้ทราบโดยทั่วกัน

ประกาศ ณ วันที่ 15 เดือน มกราคม พ.ศ.2562



(นายประดับ หมื่นจร)

นายกองค์การบริหารส่วนตำบลเขาพระทอง